stanford-oval/wikipedia huggingface dataset:
Kanadan Grand Prix 2022
Vapaat harjoitukset

Ensimmäisissä vapaissa harjoituksissa muutamalla kuljettajalla oli teknisiä vaikeuksia. Red Bullin Max Verstappen valitteli moottorinsa tehohäviötä suorilla, McLarenin Lando Norris vietti paljon aikaa varikolla ja Alpinen Esteban Oconin jarrut savusivat hänen ajaessaan aikakierrostaan. Ensimmäisten vapaiden harjoitusten nopein oli Verstappen ennen Ferrarin Carlos Sainzia ja Alpinen Fernando Alonsoa.
Toisissa vapaissa harjoituksissa AlphaTaurin Pierre Gasly ja Aston Martinin kuljettajat Sebastian Vettel sekä Lance Stroll joutuivat tuomariston tutkittaviksi, koska he ajoivat sääntöjenvastaisesti ratarajojen ulkopuolella. Alfa Romeon Valtteri Bottas puolestaan nopeimman aikakierroksen ajaminen ei onnistunut, koska hänen autossaan havaittiin ohjaukseen vaikuttanut tekninen vika, minkä vuoksi hän joutui ajamaan muutaman kierroksen jälkeen varikolle. Verstappen oli myös toisten vapaiden harjoitusten nopein, Ferrarin Charles Leclerc toinen ja Sainz kolmas.
Kolmansissa vapaissa harjoituksissa olosuhteet muuttuivat sateisiksi, minkä seurauksena Red Bull ja Ferrari viettivät suurimman osan ajastaan varikolla ja he ajoivat aikakierroksensa vasta kymmenen minuuttia ennen harjoitusten loppua. Tätä ennen kilpailu nopeimmasta sadekelin kierrosajasta käytiin Alonson ja Vettelin välillä. Kolmansien vapaiden harjoitusten nopein oli Alonso, Gasly oli toinen ja Vettel kolmas.
Aika-ajot

Aika-ajojen ensimmäisessä osiossa sateiset olosuhteet jatkuivat, mutta vahvaa harjoitusvauhtiaan sateisella radalla näyttäneiden Vettelin, Gaslyn ja Strollin vauhti sen sijaan ei riittänyt pidon puutteen vuoksi jatkoon. Leclerc, Sainz ja Williamsin Alexander Albon ajoivat osion aikana liian hidasta vauhtia, minkä seurauksena he joutuivat tuomariston tutkittaviksi aika-ajojen jälkeen.
Toisessa osiossa Bottas karsiutui Oconin parantaessa omaa aikakierrostaan, jolloin Bottas jäi 11:nneksi ja samalla tallikaveri Zhou Guanyu pääsi ensimmäistä kertaa jatkoon kolmanteen osioon. Red Bullin Sergio Pérez aiheutti punaiset liput radalle, kun hän menetti autonsa hallinnan ja kolaroi ratavalliin. Pérezin lisäksi kärkijoukon kuljettajista Norris puolestaan karsiutui autonsa voimayksikkövian vuoksi. Leclerc ei ajanut aikakierrostaan, koska hän oli saanut uusien moottorinosien vaihtamisesta lähtöruuturangaistuksen kilpailuun.
Kolmannessa osiossa merkittävin parannus vauhdissa oli tapahtunut Haasin osalta, kun tallin kuljettajat Kevin Magnussen ja Mick Schumacher olivat viides ja kuudes. Mercedeksen George Russell yritti parantaa aikaansa ottamalla käyttöön kuivan kelin renkaat, mutta rata ei ollut riittävän kuiva ja hän jäi lopputuloksissa kahdeksanneksi. Verstappenin vauhti oli koko aika-ajojen ajan ylivoimaista, mutta taistelu eturivin toisesta paikasta käytiin Alonson ja Sainzin välillä, mikä ratkesi Alonson ajaessa riskitaktiikalla ja Sainz puolestaan teki ajovirheen omalla aikakierroksellaan. Verstappen ajoi paalupaikalle, Alonso oli toinen ja Sainz kolmas.
Kilpailu

Kilpailun lähdössä Verstappen säilytti kärkipaikkansa paremman lähtönsä vuoksi eikä Alonso pystynyt ohittamaan häntä. Pérezin lähtö onnistui myös, mutta hän joutui keskeyttämään kilpailunsa vaihdelaatikkovian vuoksi kahdeksannella kierroksella. Kilpailun toinen keskeytys tapahtui kierroksella 18, kun Schumacher keskeytti kilpailunsa voimayksikön hajoamiseen. Myös tallikaveri Magnussen jäi pisteittä saatuaan vaurioita autonsa etusiipeen kilpailun alkuvaiheessa. McLarenilla oli vaikeuksia löytää vauhtia kilpailun aikana ja tallin idea ottaa molemmat kuljettajat varikkokäynnille samaan aikaan epäonnistui, minkä seurauksena Norris ja Daniel Ricciardo jäivät ilman pisteitä.
Keskijoukon osalta Leclerc taisteli pistesijoituksista ja oli lopulta lopputuloksissa viides, vaikka hän jäi useamman hitaamman auton taakse ja kärsi pidon puutteesta kilpailun aikana. Alonso ajoi Bottaksen ja Zhoun edessä ja hän yritti ottaa kiinni kärkijoukossa ajaneita kuljettajia, kunnes hänen autoonsa iski ilmavuodosta johtunut tekninen vika. Alonso putosi lopulta yhdeksänneksi, koska hän esteli muita kuljettajia kilpailun aikana sääntöjenvastaisesti ja sai 5 sekunnin aikarangaistuksen. Rangaistuksen ansiosta Bottas ja Zhou nousivat seitsemänneksi ja kahdeksanneksi. Aika-ajoissa vaikeuksissa ollut Stroll ajoi kotikilpailussaan kymmenenneksi.
Kärkijoukoissa Verstappen joutui tekemään toisen varikkopysähdyksen Sainzin aiheuttaman painostuksen vuoksi, jolloin hän menetti varikkokäynnin jälkeen ylimääräisen sijoituksen Mercedeksen Lewis Hamiltonille, mutta hän pystyi ohittamaan Hamiltonin myöhemmin kilpailun aikana. Sainzin ja Verstappenin kaksintaistelu tiivistyi, kun AlphaTaurin Yuki Tsunoda aiheutti turva-auton radalle kolaroituaan autonsa varikon ulostulon jälkeiseen ratavalliin. Turva-auton poistumisen jälkeen Sainz yritti useamman kerran ohittaa Verstappenia, mutta hän ei päässyt tämän ohi. Verstappen ajoi kilpailun voittoon ennen Sainzia ja Hamiltonia.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.32,219 | 1.23,746 | 1.21,299 | 1 |
| 2 | 14 |  Fernando Alonso | Alpine-Renault | 1.32,277 | 1.24,848 | 1.21,944 | 2 |
| 3 | 55 |  Carlos Sainz | Ferrari | 1.32,781 | 1.25,197 | 1.22,096 | 3 |
| 4 | 44 |  Lewis Hamilton | Mercedes | 1.33,841 | 1.25,543 | 1.22,891 | 4 |
| 5 | 20 |  Kevin Magnussen | Haas-Ferrari | 1.32,957 | 1.26,254 | 1.22,960 | 5 |
| 6 | 47 |  Mick Schumacher | Haas-Ferrari | 1.33,707 | 1.25,684 | 1.23,356 | 6 |
| 7 | 31 |  Esteban Ocon | Alpine-Renault | 1.33,012 | 1.26,135 | 1.23,529 | 7 |
| 8 | 63 |  George Russell | Mercedes | 1.33,160 | 1.24,950 | 1.23,557 | 8 |
| 9 | 3 |  Daniel Ricciardo | McLaren-Mercedes | 1.33,636 | 1.26,375 | 1.23,749 | 9 |
| 10 | 24 |  Zhou Guanyu | Alfa Romeo-Ferrari | 1.33,692 | 1.26,116 | 1.24,030 | 10 |
| 11 | 77 |  Valtteri Bottas | Alfa Romeo-Ferrari | 1.33,689 | 1.26,788 |  | 11 |
| 12 | 23 |  Alexander Albon | Williams-Mercedes | 1.34,047 | 1.26,858 |  | 12 |
| 13 | 11 |  Sergio Pérez | Red Bull Racing-RBPT | 1.33,929 | 1.33,127 |  | 13 |
| 14 | 4 |  Lando Norris | McLaren-Mercedes | 1.34,066 | Ei aikaa |  | 14 |
| 15 | 16 |  Charles Leclerc | Ferrari | 1.33,008 | Ei aikaa |  | 19 |
| 16 | 10 |  Pierre Gasly | AlphaTauri-RBPT | 1.34,492 |  |  | 15 |
| 17 | 5 |  Sebastian Vettel | Aston Martin Aramco-Mercedes | 1.34,512 |  |  | 16 |
| 18 | 18 |  Lance Stroll | Aston Martin Aramco-Mercedes | 1.35,352 |  |  | 17 |
| 19 | 6 |  Nicholas Latifi | Williams-Mercedes | 1.35,660 |  |  | 18 |
| 20 | 22 |  Yuki Tsunoda | AlphaTauri-RBPT | 1.36,575 |  |  | 20 |
107 % aika: 1.38,674
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 70 | 1:36.21,757 | 1 | 25 |
| 2. | 55 |  Carlos Sainz | Ferrari | 70 | +0,993 | 3 | 18+1 |
| 3. | 44 |  Lewis Hamilton | Mercedes | 70 | +7,006 | 4 | 15 |
| 4. | 63 |  George Russell | Mercedes | 70 | +12,313 | 8 | 12 |
| 5. | 16 |  Charles Leclerc | Ferrari | 70 | +15,168 | 19 | 10 |
| 6. | 31 |  Esteban Ocon | Alpine-Renault | 70 | +23,890 | 7 | 8 |
| 7. | 77 |  Valtteri Bottas | Alfa Romeo-Ferrari | 70 | +25,247 | 11 | 6 |
| 8. | 24 |  Zhou Guanyu | Alfa Romeo-Ferrari | 70 | +26,952 | 10 | 4 |
| 9. | 14 |  Fernando Alonso | Alpine-Renault | 70 | +29,945 | 2 | 2 |
| 10. | 18 |  Lance Stroll | Aston Martin Aramco-Mercedes | 70 | +38,222 | 17 | 1 |
| 11. | 3 |  Daniel Ricciardo | McLaren-Mercedes | 70 | +43,047 | 9 |  |
| 12. | 5 |  Sebastian Vettel | Aston Martin Aramco-Mercedes | 70 | +44,245 | 16 |  |
| 13. | 23 |  Alexander Albon | Williams-Mercedes | 70 | +44,893 | 12 |  |
| 14. | 10 |  Pierre Gasly | AlphaTauri-RBPT | 70 | +45,183 | 15 |  |
| 15. | 4 |  Lando Norris | McLaren-Mercedes | 70 | +52,145 | 14 |  |
| 16. | 6 |  Nicholas Latifi | Williams-Mercedes | 70 | +59,978 | 18 |  |
| 17. | 20 |  Kevin Magnussen | Haas-Ferrari | 70 | +1.08,180 | 5 |  |
| Kesk. | 22 |  Yuki Tsunoda | AlphaTauri-RBPT | 47 | Ulosajo | 20 |  |
| Kesk. | 47 |  Mick Schumacher | Haas-Ferrari | 18 | Voimayksikkö | 6 |  |
| Kesk. | 11 |  Sergio Pérez | Red Bull Racing-RBPT | 7 | Vaihdelaatikko | 13 |  |
Nopein kierros:  Carlos Sainz (Ferrari) 1.15,749 (kierroksella 63).
Lähteet:
Fernando Alonso ajoi maaliin seisemäntenä, mutta hän sai 5 sekunnin aikarangaistuksen ohitusyritysten estämisestä mutkittelemalla suoralla.
Muuta

Sebastian Vettel ajoi osakilpailuviikonlopun aikana erikoisväritteisellä kypärällä, minkä teemana oli vastustaa Kanadan öljynporausta Albertan öljyhiekkakentillä.
Kanadan Grand Prix 2019

|  Kanadan Grand Prix 2019  |
| --- | --- |
 7. osakilpailu 21 osakilpailusta kaudella 2019. 

Päivämäärä:  9. kesäkuuta 2019
Rata:  Circuit Gilles-Villeneuve
Sijainti:  Montreal, Kanada
Ratatyyppi:  Osittainen katurata
Radan pituus:  4,361 km
Kilpailun pituus:  70 kierrosta, 305,270 km
Sää:   Aurinkoinen
Paalupaikka
Kuljettaja:   Sebastian Vettel   (Ferrari)
Paaluaika:  1.10,240
Palkintokoroke
Voittaja:   Lewis Hamilton   (Mercedes)
Toinen:   Sebastian Vettel   (Ferrari)
Kolmas:   Charles Leclerc   (Ferrari)
Nopein kierros
Kuljettaja:   Valtteri Bottas   (Mercedes)
Kierrosaika:  1.13,078 (kierroksella 69)
Kanadan Grand Prix 2019 (virallisesti Formula 1 Pirelli Grand Prix du Canada 2019) oli Formula 1 -kauden 2019 seitsemäs osakilpailu, joka ajettiin 9. kesäkuuta Circuit Gilles-Villeneuven osittaisella katuradalla Montrealissa Kanadassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 7. kesäkuuta | 10:00–11:30 | 17:00–18:30 | 1. vapaat harjoitukset |  Aurinkoinen | 20–21 °C | 32–39 °C | 41–47 % |
| 7. kesäkuuta | 14:00–15:30 | 21:00–22:30 | 2. vapaat harjoitukset |  Aurinkoinen | 25–26 °C | 44–49 °C | 28–33 % |
| 8. kesäkuuta | 11:00–12:00 | 18:00–19:00 | 3. vapaat harjoitukset |  Aurinkoinen | 18–19 °C | 36–41 °C | 31–39 % |
| 8. kesäkuuta | 14:00–15:00 | 21:00–22:00 | Aika-ajot |  Aurinkoinen | 20–22 °C | 47–48 °C | 20–24 % |
| 9. kesäkuuta | 14:10–16:10 | 21:10–23:10 | Kilpailu |  Aurinkoinen | 28–30 °C | 51 °C | 13–16 % |
Lähde:
Vapaat harjoitukset

Mercedes ja Ferrari toivat kisaviikonloppua varten uudet moottoripäivityksensä. Lewis Hamilton oli ensimmäisten harjoitusten nopein ja tallikaveri Valtteri Bottas kärsi harjoitusten aikana polttoaineviasta, mutta sijoittui toiseksi. Alfa Romeo Racingin Antonio Giovinazzi ajoi seinään harjoitusten aikana, minkä seurauksena rengas ja jousitus vaurioituivat. Williamsin testikuljettaja Nicholas Latifi ajoi Robert Kubican autolla ensimmäisissä vapaissa harjoituksissa.
Toisissa vapaissa harjoituksissa koettiin kolaritilanteita, kun ensin Hamilton osui ajovirheen seurauksena seinään ja tuhosi renkaan sekä auton takaosan. Myöhemmin Red Bullin Max Verstappen osui radan mestareiden muuriksi (engl. Wall of Champions) nimettyyn seinään, koska yritti väistää hitaasti edessä ajanutta tallikaveriaan Pierre Gaslya. Toisten harjoitusten nopein oli Ferrarin Charles Leclerc.
Kolmansissa vapaissa harjoituksissa Racing Pointin kuljettajan Lance Strollin moottori syttyi liekkeihin hydrauliikkavian vuoksi. Ferrarin Sebastian Vettel oli kolmansien harjoitusten nopein. Harjoitusten aikana kuljettajat joutuivat väistelemään radalle eksyneitä metsämurmeleita.
Aika-ajot

Aika-ajojen ensimmäisessä osiossa McLarenin Carlos Sainz esteli Toro Rosson Alexander Albonia ja sai kolmen lähtöruudun rangaistuksen kilpailuun. Toisen osion lopussa Haasin Kevin Magnussen törmäsi seinään ja aiheutti radalle punaiset liput, minkä seurauksena tallikaveri Romain Grosjeanin ja Red Bullin Verstappenin mahdollisuudet päästä jatkoon menivät.
Viimeisessä osiossa kärkitallien kuljettajista Leclerc ja Bottas sortuivat ajovirheisiin (Leclerc viimeisessä mutkassa ja Bottas auton yliohjaamisen vuoksi useammassa mutkassa), ja Hamiltonin vauhti radan viimeisellä sektorilla ei riittänyt paalupaikkaan. Vettel ajoi kauden ensimmäisen paalupaikkansa. Renault’n Daniel Ricciardo ajoi neljänneksi ja kuvaili saavutustaan paalupaikkasuoritukseksi.
Kilpailu

Magnussenin auto vaurioitui pahasti aika-ajoissa, minkä vuoksi Haasin varikkohenkilöt joutuivat vaihtamaan autoon osia ja Magnussen aloitti kilpailun varikolta. Ennen kilpailun alkua Hamiltonilla oli ongelmia hydrauliikan osalta ja Mercedeksellä oli huolia pystyisikö hän aloittamaan kilpailua lainkaan.
Vettel, Hamilton ja Leclerc pitivät sijansa lähdön jälkeen. Sen sijaan keskivaiheilta lähteneistä kuljettajista Albon ja Giovinazzi osuivat toisiinsa ensimmäisissä mutkissa ja Albonin etusiipi rikkoontui peräänajossa. Albon keskeytti kilpailun paljon myöhemmin kolarista saatuihin vaurioihin. Lando Norris keskeytti 9. kierroksella jarruongelmiin ja niiden aiheuttamaan renkaan jousituksen ja ripustuksen hajoamiseen. Myös Magnussenilla oli kilpailun aikana ongelmia, koska hän ei ollut tyytyväinen auton asetuksiin ja purki turhautumistaan tiimiradiossa.
Renault’n kuljettajat Ricciardo ja Nico Hülkenberg ajoivat tallille hyvän tuloksen sijoittumalla kuudenneksi ja seitsemänneksi taistellen tiukasti sijoituksista Bottasta ja Gaslya vastaan. Verstappen nousi lähdöstä alkaen lopulta viidenneksi ajamalla pitkään kovemmalla rengasseoksella pysähtyen vain kerran. Kotiyleisönsä edessä ajanut Stroll ajoi myös pisteille lähdettyään 17. ruudusta. Kilpailun merkittävin tilanne koettiin Vettelin ja Hamiltonin kaksintaistelun aikana, kun Vettel ajoi mutkan pitkäksi nurmikolle, tuli takaisin radalle Hamiltonin eteen aiheuttaen melkein kolaritilanteen ja sai siitä tuomaristolta aikarangaistuksen. Hamilton voitti kilpailun ja Vettel purki rangaistuksesta kasautunutta kiukkuaan varikkoalueella kilpailun jälkeen, eikä osallistunut heti juhlallisuuksiin.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 5 |  Sebastian Vettel | Ferrari | 1.11,200 | 1.11,142 | 1.10,240 | 1 |
| 2 | 44 |  Lewis Hamilton | Mercedes | 1.11,518 | 1.11,010 | 1.10,446 | 2 |
| 3 | 16 |  Charles Leclerc | Ferrari | 1.11,214 | 1.11,205 | 1.10,920 | 3 |
| 4 | 3 |  Daniel Ricciardo | Renault | 1.11,837 | 1.11,532 | 1.11,071 | 4 |
| 5 | 10 |  Pierre Gasly | Red Bull Racing-Honda | 1.12,023 | 1.11,196 | 1.11,079 | 5 |
| 6 | 77 |  Valtteri Bottas | Mercedes | 1.11,229 | 1.11,095 | 1.11,101 | 6 |
| 7 | 27 |  Nico Hülkenberg | Renault | 1.11,720 | 1.11,553 | 1.11,324 | 7 |
| 8 | 4 |  Lando Norris | McLaren-Renault | 1.11,780 | 1.11,735 | 1.11,863 | 8 |
| 9 | 55 |  Carlos Sainz | McLaren-Renault | 1.11,750 | 1.11,572 | 1.13,981 | 11 |
| 10 | 20 |  Kevin Magnussen | Haas-Ferrari | 1.12,107 | 1.11,786 | Ei aikaa | Varikko |
| 11 | 33 |  Max Verstappen | Red Bull Racing-Honda | 1.11,619 | 1.11,800 |  | 9 |
| 12 | 26 |  Daniil Kvjat | Scuderia Toro Rosso-Honda | 1.11,965 | 1.11,921 |  | 10 |
| 13 | 99 |  Antonio Giovinazzi | Alfa Romeo Racing-Ferrari | 1.12,122 | 1.12,136 |  | 12 |
| 14 | 23 |  Alexander Albon | Scuderia Toro Rosso-Honda | 1.12,020 | 1.12,193 |  | 13 |
| 15 | 8 |  Romain Grosjean | Haas-Ferrari | 1.12,109 | Ei aikaa |  | 14 |
| 16 | 11 |  Sergio Perez | Racing Point-BWT Mercedes | 1.12,197 |  |  | 15 |
| 17 | 7 |  Kimi Räikkönen | Alfa Romeo Racing-Ferrari | 1.12,230 |  |  | 16 |
| 18 | 18 |  Lance Stroll | Racing Point-BWT Mercedes | 1.12,266 |  |  | 17 |
| 19 | 63 |  George Russell | Williams-Mercedes | 1.13,617 |  |  | 18 |
| 20 | 88 |  Robert Kubica | Williams-Mercedes | 1.14,393 |  |  | 19 |
107 % aika: 1.16,184
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 70 | 1:29.07,084 | 2 | 25 |
| 2. | 5 |  Sebastian Vettel | Ferrari | 70 | +3,658 | 1 | 18 |
| 3. | 16 |  Charles Leclerc | Ferrari | 70 | +4,696 | 3 | 15 |
| 4. | 77 |  Valtteri Bottas | Mercedes | 70 | +51,045 | 6 | 12+1 |
| 5. | 33 |  Max Verstappen | Red Bull Racing-Honda | 70 | +57,655 | 9 | 10 |
| 6. | 3 |  Daniel Ricciardo | Renault | 69 | +1 kierros | 4 | 8 |
| 7. | 27 |  Nico Hülkenberg | Renault | 69 | +1 kierros | 7 | 6 |
| 8. | 10 |  Pierre Gasly | Red Bull Racing-Honda | 69 | +1 kierros | 5 | 4 |
| 9. | 18 |  Lance Stroll | Racing Point-BWT Mercedes | 69 | +1 kierros | 17 | 2 |
| 10. | 26 |  Daniil Kvjat | Scuderia Toro Rosso-Honda | 69 | +1 kierros | 10 | 1 |
| 11. | 55 |  Carlos Sainz | McLaren-Renault | 69 | +1 kierros | 11 |  |
| 12. | 11 |  Sergio Pérez | Racing Point-BWT Mercedes | 69 | +1 kierros | 15 |  |
| 13. | 99 |  Antonio Giovinazzi | Alfa Romeo Racing-Ferrari | 69 | +1 kierros | 12 |  |
| 14. | 8 |  Romain Grosjean | Haas-Ferrari | 69 | +1 kierros | 14 |  |
| 15. | 7 |  Kimi Räikkönen | Alfa Romeo Racing-Ferrari | 69 | +1 kierros | 16 |  |
| 16. | 63 |  George Russell | Williams-Mercedes | 68 | +2 kierrosta | 18 |  |
| 17. | 20 |  Kevin Magnussen | Haas-Ferrari | 68 | +2 kierrosta | Varikko |  |
| 18. | 88 |  Robert Kubica | Williams-Mercedes | 67 | +3 kierrosta | 19 |  |
| Kesk. | 23 |  Alexander Albon | Scuderia Toro Rosso-Honda | 59 | Kolarivauriot | 13 |  |
| Kesk. | 4 |  Lando Norris | McLaren-Renault | 8 | Ripustukset/jarrut | 8 |  |
Nopein kierros: Valtteri Bottas (Mercedes) 1.13,078 (kierroksella 69).
Lähde:
Sebastian Vettel ajoi maaliin ensimmäisenä, mutta hän sai 5 sekunnin aikarangaistuksen vaarallisesta paluusta radalle ja toisen kuljettajan pakottamisesta pois radalta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Ilta oopperassa

| Ilta oopperassa> A Night at the Opera |
| --- | --- |

Ohjaaja:  Sam Wood
Käsikirjoittaja:   George S. Kaufman  Morrie Ryskind  James Kevin McGuinness (tarina) 
Tuottaja:  Irving Thalberg
Säveltäjä:  Herbert Stothart
Kuvaaja:  Merritt B. Gerstad
Leikkaaja:  William LeVanway
Tuotantosuunnittelija:  Cedric Gibbons
Pääosat:   Groucho Marx  Chico Marx  Harpo Marx  Margaret Dumont 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   1935-11-088. marraskuuta 1935 (Yhdysvallat)  1936-08-022. elokuuta 1936 (Suomi)  
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Ilta oopperassa (A Night at the Opera) on Sam Woodin ohjaama yhdysvaltalainen komediaelokuvan klassikko vuodelta 1935. Sen pääosia näyttelivät Marxin veljekset Groucho, Harpo ja Chico. Se oli heidän ensimmäinen elokuvansa ilman Zeppoa, jonka tilalla elokuvassa on Allan Jones. Naispääosaa esitti jälleen Margaret Dumont.
Jotkut lähteet pitävät Iltaa oopperassa Marx-veljesten parhaimpana elokuvana – tosin toiset lähteet nostavat ylemmäs elokuvan Neljää naurettavaa naapuria. Se oli Marx-veljesten ensimmäinen elokuva MGM:n legendaariselle tuottajalle Irving Thalbergille. Veljesten edellinen elokuva (Neljä naurettavaa naapuria) oli myöhemmästä arvostuksestaan huolimatta kaupallisesti epäonnistunut, niinpä tuottaja Thalberg ja ohjaaja Wood pitivätkin veljesten anarkistisen huumorin kurissa ja järjestyksessä. Aikaisempiin Marx-veljesten elokuviin verrattuna juoni on jokseenkin tervejärkinen.
Vuonna 1993 Yhdysvaltain National Film Registry nimesi elokuvan kulttuurisesti, historiallisesti ja esteettisesti merkittäväksi. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Illan oopperassa kaikkien aikojen sadan parhaan komedian listalle.
Rooleissa

| 0 | 1 | 2 |
| --- | --- | --- |
|  Groucho Marx  | … |  Otis B. Driftwood   |
|  Harpo Marx  | … |  Tomasso   |
|  Chico Marx  | … |  Fiorello   |
|  Kitty Carlisle  | … |  Rosa Castaldi   |
|  Allan Jones  | … |  Ricardo Baroni   |
|  Margaret Dumont  | … |  Mrs. Claypool   |
|  Sig Ruman  | … |  Herman Gottlieb   |
|  Walter Woolf King  | … |  Rodolfo Lassparri   |
|  Robert Emmett O’Connor  | … |  kersantti Henderson   |
|  Edward Keane  | … |  kapteeni   |
|  Purnell Pratt  | … |  pormestari   |
Aiheesta muualla

Ilta oopperassa Internet Movie Databasessa (englanniksi)
Ignaz Umlauf

Ignaz Umlauf (1746 Wien – 8. kesäkuuta 1796 Meidling) oli itävaltalainen säveltäjä, kapellimestari ja alttoviulisti.
Umlauf soitti alttoviulua ensin Wienin hoviorkesterissa. Vuodesta 1775 hän soitti Wienin saksalaisen teatterin orkesterissa, jonka kapellimestariksi hän pääsi vuonna 1778. Sittemmin hän oli varahovikapellimestarina Antonio Salierin alaisuudessa. Umlauf oli suosittu singspielien säveltäjä. Hänen lukuisten singspieliensä joukossa on vuonna 1778 kantaesitetty Die Bergknappen. Umlauf sävelsi myös pianokonserton, konserton kahdelle pianolle ja orkesterille, kamarimusiikkia ja hengellistä vokaalimusiikkia.
Umlauf oli säveltäjä Michael Umlaufin isä.
Aiheesta muualla

IMSLP: nuotteja
Ilta illan jälkeen

| Ilta illan jälkeen Sir Elwoodin hiljaiset värit |
| --- | --- | --- |

Livealbumin tiedot
 Äänitetty : ?
 Julkaistu: 23. syyskuuta 2002
 Tyylilaji: pop rock
 Levy-yhtiö: Herodes
Listasijoitukset
  Suomen virallinen lista: 22.
Sir Elwoodin hiljaisten värien muut julkaisut
| Pohjoisesta tuulee taas 2001 | Ilta illan jälkeen 2002 | 18. tammikuuta 2003 |
Ilta illan jälkeen on suomalaisen Sir Elwoodin hiljaiset värit -yhtyeen järjestyksessään kahdeksas albumi ja ensimmäinen live-albumi. Se julkaistiin vuonna 2002. Albumi on kasattu live-äänityksistä, joita oli tehty jo useita vuosia. Miksaus alkoi keväällä ja jatkui Mikko Joenpolven johdolla koko kesän 2002.
Albumi nousi Suomen virallisen listan sijalle 22.
Kappaleet

| --- | --- |
 CD 1: Keikkasetti Puunukke – 4.20  Perunamaa – 3.18  Jumala rankaisee Helsinkiä tänä yönä – 5.01  Tango – 3.48  Maailman kaunein maalaistyttö – 4.02  Vanha valokuva – 5.07  Dinosaurukset – 4.03 Savoyn akustinen jazzsetti Vanhoilta vaan – 6.25   Varjoissa vapaan maailman – 3.42  Kirje Osloon – 5.25  Kekkonen – 4.46  Viimeisellä rannalla – 6.08  Pikku Minna (a cappella) – 2.22  Kuolen – 5.13  Älä mee – 4.56  Marssi – 5.35 :  CD 2: Kaikkea mahdollista ja osittain myös mahdotonta Neiti Kevät – 3.17  Jumala rankaisee Helsinkiä tänä yönä (konserttiversio) – 5.27  Yksin – 4.10  Sairas ja syntinen – 4.27  Elisa – 5.56  Sua seuraan – 3.56  (with Kallio Horns)  Hummani hey – 2.58 (feat. Kärtsy)  Älä itke – 3.20  Yö tekee meistä varkaat – 4.48  Kello kahdeksan aamulla Tukholman aikaa – 5.51  Viimeinkin – 3.45  Suvivirsi (Jo joutui armas aika) – 4.34  (Provinssirock)
Arvostelut

Soundi:
Ignaz Vinzenz Zingerle

| Ignaz Vinzenz Zingerle |
| --- | --- |
 Ignaz Vinzenz Zingerle
Henkilötiedot
Syntynyt: 6. kesäkuuta 1825 Meran, Itävalta
Kuollut: 17. syyskuuta 1892 (67 vuotta) Innsbruck, Itävalta
Kansalaisuus:  Itävalta
Ammatti:  kirjailija
Kirjailija
Äidinkieli: saksa
Aiheesta muualla
Löydä lisää kirjailijoitaKirjallisuuden teemasivulta
Ignaz Vinzenz Zingerle (6. kesäkuuta 1825 Meran, Itävalta – 17. syyskuuta 1892 Innsbruck, Itävalta) oli itävaltalainen runoilija, kulttuurihistorioitsija ja germanisti, saksan kielen ja saksalaisen kirjallisuuden professori Innsbruckin yliopistossa 1859–1890.
Zingerlen kiinnostuksen kohteena oli erityisesti Tirolin kotiseutututkimus, ja hän julkaisi tirolilaisista aiheista runsaasti tutkielmia ja runoja. Hänen tunnettuja teoksiaan ovat esimerkiksi runoteokset Frühlingszeitlose (1848), Von den Alpen (1850). Hän laajensi kotimaansa, sen kansansatujen, tapojen ja käytäntöjen tuntemusta teoksillaan, joita ovat muun muassa Sagen aus Tirol (1850), Sitten, Bräuche und Meinungen des Tiroler Volkes (1857) ja Tirolische Weisthümer (1–4, 1875–1891). Germanistina Zingerlen merkittävimpiä teoksia ovat Die Allitteration bei mittelhochdeutschen Dichtern (1864), Die deutschen Sprichwörter im Mittelalter (1864) ja muut, joiden aiheena on lähinnä keskiaika.